גן אלישבע

גן אלישבע הוא פארק עירוני מן הגדולים באשדוד והראשון בעיר, הממוקם ברובע א' הוותיק. נקרא על שם אלישבע אשכול (לבית קפלן), פעילה ציונית בפולין, חברת הוועד הפועל הציוני ואשתו של ראש הממשלה השלישי של מדינת ישראל, לוי אשכול. היסטוריה ביום שישי אחר הצהריים, 27 במאי 1960, נערך טקס נטיעות והנחת אבן פינה שהונחה על ידי עובד בן עמי בגן, שעמד להפוך לראשון בעיר. שר האוצר לוי אשכול ובתו תמר נטעו את העצים הראשונים בגן שהוקדש לזכר אלישבע אשכול, ואחריהם עשרות אורחים שבאו גם הם להוקיר את זכרה של אלישבע. בין האורחים הנוטעים, באו לחלוק כבוד חברת הכנסת בבה אידלסון בשם תנועת הפועלות, עדה מימון ויהודית שמחוני, מנהלת המחלקה המדינית בהסתדרות. בעיתון דבר נכתב, כי ”הגן עתיד לסמל את הקשר בין העיר הצעירה לבין לוי אשכול, שנתן את ידו להקמתה”. לוי אשכול לא ידע בטרם הטקס כי הגן ייקרא על שם אשתו המנוחה, והייתה זו למעשה מחווה שהוענקה לו על ידי בן-עמי. הנטיעות בגן נערכו על ידי משרד העבודה וחברת אשדוד בניהול בן-עמי, שהיה ראש ועדת ההקמה של מועצת אשדוד עד 1959. אשכול כינהו במעמד הטקס "אחד מבוני הארץ". הגן נחנך בשנת 1967.[דרוש מקור] בראשית שנות השבעים, הוקמה בגן אנדרטה לזכר 47 חללי המשחתת אח"י אילת שטובעה על ידי חיל הים המצרי בעת שביצעה סיור במים בינלאומיים בקרבת פורט סעיד. בשנת 1973 הוחלט לעשותה לאנדרטה לכל חללי החיל – יד לחללי חיל הים. האנדרטה, שהוקמה בסיועו הכספי של חיל הים כמעט ומוקמה בחיפה, אך לאחר מאבק מול ראש עיריית חיפה שניהל ראש עיריית אשדוד צבי צילקר, שיכנע את נציגי חיל הים כי אשדוד מתאימה יותר כמיקום להקמתה משום שבגן אלישבע תוכל להיבנות אל מול לים וללא חוצץ, ומפני שתוכל להוות השראה לעולים החדשים – המשתכנים במרכז קליטה בית קנדה הסמוך לגן – בעיר לתרום למולדת אליה שבו בעלייתם. האנדרטה עוצבה על ידי האדריכל כרמלי פלדמן. ב-28 בספטמבר 2023 נערכה מסיבת שקיעה בגן לציון 60 להיווסדו. אירועים מדי שנה נערך בגן פסטיבל האוכל "עמים וטעמים" אליו מגיעים אלפי מבקרים מרחבי הארץ. ביום הזיכרון לחללי מערכות ישראל, צה"ל עורך באנדרטה את "טקס ההתייחדות לזכר חללי זרוע הים". גלריה ראו גם תחנת הכוח אשכול קישורים חיצוניים הקמת הגן גן באשדוד ע"ש אלישבע אשכול, דבר, 2 ביוני 1960 באשדוד ניטע 'גן אלישבע', מעריב, 2 ביוני 1960 טקס נטיעת "גן אלישבע" באשדוד, הַבֹּקֶר, 2 ביוני 1960 פרסומת לחברת "בוני אשדוד", שמה בראש את גן אלישבע, למרחב, 28 בספטמבר 1962 מ. זסק, הוי, אשדוד הנשדדת, קול העם, 6 בספטמבר 1964, ביקורת על פועלה של חברת "בוני אשדוד" והאדרתה העצמית יד לחללי חיל הים הונחה אבו פינה לאנדרטת 'אילת', היום, 18 באוקטובר 1968 אזכרה לחללי חיל-הים, דבר, 26 ביוני 1981 הערות שוליים